rlitschk/wikidir huggingface dataset:
Hyperkorrektur is en Utdruck ut de Spraakwetenschop, de beschrifft, dat en Minsch de Regeln mit de sik een Spraak in ene annere översetten lett, to dull un verkehrt anwennt. To’n Bispeel gifft dat den Luudwannel p→pf twischen dat Plattdüütsche un dat Hoochdüütsche. De Appel heet op Hoochdüütsch Apfel. Hyperkorrektur is nu, wenn een ut plattdüütsch Aprikoos hoochdüütsch ene Apfrikose maakt (de richtige Utdruck is ok hoochdüütsch Aprikose). Vertellen vun Clara Kramer-Freindohl över Hyperkorrekturn (plattdüütsch) (Memento von’n 4. November 2005 in dat Internet Archive)
Disse Artikel is man blots en Stubben. Du kannst Wikipedia helpen un em verbetern. Natriumchlorid (chemisch Formel NaCl) is dat, ut wat dat Kaaksolt besteiht, kott ok Solt nöömt. As de Formel seggt, kümmt dor een Natrium-Ion op een Chlorid-Ion. Natriumchlorid hett den gröttsten Andeel an dat Solt, wat in Soltwater t. B. in de See löst is op de Eer. Ok Planten, Deerter un de Minsch hebbt Natriumchlorid in sik. Dat ward to’n Bispeel för de Nerven bruukt. Neven dat löste Natriumchlorid kummt dat ok in kristallin Form vör, as de Mineral Halit (ok as Steensolt betekend).
Ananke (ok Jupiter XII) is en vun de buteren Maanden vun den Planet Jupiter. Opdeckt weer Ananke al an’n 28. September 1951 vun den US-amerikaanschen Astronomen Seth Barnes Nicholson an de Mount-Wilson-Steernwacht in Kalifornien, USA. Nöömt is de Maand na Ananke, de in de greekschen Mythologie en Leefste vun Zeus weer. Dissen offiziellen Naam hett de Maand aver eerst 1975 kregen. Dorvör weer he blots Jupiter XII nöömt. De Maand kreist op en Ümloopbahn mit en middleren Afstand vun 21.276.000 km üm den Jupiter. Dorför bruukt he ruchweg 629 Daag un 18 Stünnen. De Bahn hett en Exzentrizität vun 0,2435 un is üm 148,889 ° gegen den Äquater vun den Jupiter neegt. De Bewegen vun den Maand warrt dorüm as retrograad ansehn, dat bedüüt, dat sik de Maand gegen den de Richten vun de Rotatschoon vun den Jupiter bewegen deit. De physikaalsch Egenschoppen vun de Bahn is wat liekers as ok de Bahnen vun annere Maanden. De warrt dorüm tohopenfaat to de Ananke-Grupp, nöömt na dissen Maand, as dat de gröttste dorvun is. Ananke is mit en middleren Dörmeter vun 28 km en vun de lütten Maanden. De Böverflach wiest en Albedo vun blots 0,04 op – dat heet, dat
Disse Artikel is man blots en Stubben. Du kannst Wikipedia helpen un em verbetern. Sir Edmund Percival Hillary, KG, KBE (* 20. Juli 1919 in Auckland; † 11. Januar 2008 ok dor) weer en niegseelännsch Bargstieger. Tosommen mit de Sherpa-Bargstieger Tenzing Norgay is he an’ 29. Mai 1953 as de Eerste op den Tipp vun den Mount Everest stegen, den hööchsten Barg up de Eer. Hillary wurr as tweet vun dree Kinner vun Percival Augustus Hillary un de sien Fru Gertrude Hillary, boren Clark, boren un gung in Auckland in de School, af twalf Johren in de beropen Auckland Grammar School. Dat Bargstiegen hett he as Kind in de Niegseelännsch Alpen lehrt. Twee Johr lang hett he de Universität vun Auckland besöcht, bevör he, as sien Vader ok, Imker wurr. In' Tweeten Weltkrieg weer he Navigator bi de Royal New Zealand Air Force. 1948 hett he tosommen mit Harry Ayres den Mount Cook eerstmals över den Süüdgrat besteegen. Edmund Hillary. Mehr Biller, Videos oder Audiodateien to’t Thema gifft dat bi Wikimedia Commons.
Düütsche Minnerheit (poolsch Mniejszość Niemiecka) is de Partei vun de düütsche Minnerheit in Polen. De Partei deit in de Woiwodschop Oppeln antreden. De Partei is dat polietsche Afdeel vun de Sozial-Kulturelle Gesellschop vun de Düütschen in’t Oppelnsche Slesien. De Düütsche Minnerheit will dat Inbinnen vun Polen in de Europääsche Union un de Region Slesien vöranbringen. Besünners deit se sik natürlich för Minnerheitenrechten insetten. As Partei vun en natschonale Minnerheit is se nich an de Sperrgrenz vun fief Perzent in Polen bunnen. 1993 geev dat twee Listen, een in de Woiwodschop Oppeln, een in de Woiwodschop Kattowitz. Websteed vun de Partei (poolsch)
Spitzbargen oder Svalbard is en Inselgrupp in de Nöördliche Iessee, de to Norwegen tohöört. De Hööftstadt is Longyearbyen. Spitzbargen hett 2756 Inwahners (Stand 2004) op 61.022 km². Blangen dat norweegsche Longyearbyen gifft dat op de Eilannen ok noch de russ’sche Siedlung Barentsborg, de norweegsche Siedlung Svea, dat Forschungszentrum Ny-Ålesund un ene poolsche Forschungsstatschoon an’n Hornsund. De Siedlungen Pyramiden un Grumant hebbt se opgeven. Opdeckt hett de Eilannen Willem Barents, de jem an’n 25. Juni 1596 op Sicht kregen hett. Villicht weren de Eilannen de Norwegers ok al vörher bekannt, aver ut disse Tiet is nix seker överlevert. He hett veel Waalfisch un Waalrussen vörfunnen un dat geev veel Jachd op disse Deerten in de Tiet achterna. De nedderlandschen Waalfängers hebbt op Spitzbargen ok de Stadt Smeerenborg grünnt, de vun üm 1610 bet in de Johren 1660 bestahn hett. Leven keem denn wedder vun 1906 af an op de Eilannen, as John Munroe Longyear de eerste Kahlenmien op Spitzbargen boot hett. Ok de Russen hebbt later anfungen Kahl aftoboon. Na’n Spitzbargen-Verdrag vun 1920 schall dat op Spitzbargen keen Militär geven. An Medien hett Spitzbargen en Daagblatt, de Svalbardposten, un sogor en egen Feernsehsenner, Longyearbyen TV. Koordinaten:78° 54′ N, 18° 1′ O
Disse Artikel is man blots en Stubben. Du kannst Wikipedia helpen un em verbetern. Wien is de Hööftstadt un ok en Bundsland vun Öösterriek. De Stadt liggt in Middeleuropa, in'n Ossen vun Öösterriek un hett bi 1.840.573 Inwahners (Januar 2016). Mit de Lüde, de dor umto leven doot, sünd dat in'n Grootruum Wien bi 2,7 Mio. Inwahners. En vun de gröttsten Attraktschonen in Wien is de Stephansdom. Dor hett ok de Arzbischop vun Wien sien Seet. De Hööftsitt hebbt in Wien ok Institutschonen as düsse: de IAEA (International Atomic Energy Agency - internatschonaal Atomenergie Behörd) de OPEC (Organisation of Petroleum Exporting Countries - Organisatschoon vun'd Erdööl exportierend' Länners) Dat Zentrum vun Wien hett de UNESCO as „Weltkulturarv“ naamt. As de wichtigsten Attraktschonen warrn ok naamt: de Binnenstadt de Hoffborg de Kahlenbarg dat öösterrieksch Parlament dat Slott un de Slottgoorn Schönbrunn dat Slott Belvedere de Diergoorn Schönbrunn de Wiener Prater de Wiener Gasometer Lise Meitner (1878-1968), Atomphysikerin Otto Fenichel (1897-1946), Psychoanalytiker Carl Schlechter (1874-1918), Schachspeler Johannes Mario Simmel (1924-2009), Schriever Rudolf Stundl (1897-1990), Volkskünstler un Teppichknüpper Hoffborg Öösterrieksch Parlament Slott Schönbrunn Slott Belvedere Prater Gasometer Wien
Voggelsdörp (hoochdüütsch Vogelsdorf) is en Dörp in de Gemeen Huy in’n Landkreis Horz, Sassen-Anholt, mit üm un bi 328 Inwahners op 8,663 km². Toeerst in de Oorkunnen keem dat Dörp 1138 vör. Voggelsdörp weer al siet 1993 Deel vun de Verwaltungsgemeenschop Huy un is an’n 1. April 2002 mit teihn annere Gemenen to de ne’e Gemeen Huy tohoopgahn. Voggelsdörp is över de Bundsstraat 244 in Noord-Süüd-Richtung mit Deddelewwe un Baderslewwe verbunnen. Dat Dörp hett ok en Bahnhoff an de Bahnlien Nienhagen–Deddelewwe–Jerxheim. Koordinaten:52° 1′ N, 10° 54′ O
Krichelsdörp (hoochdüütsch Kricheldorf) is en Dörp, dat to de Stadt Soltwedel in’n Oltmarkkreis Soltwedel tohöört. Krichelsdörp is 1974 tohoop mit Sienau to de Gemeen Soltwedel kamen. Krichelsdörp liggt an de Bundsstraat 248, de na Soltwedel in’n Noordoosten un över Sienau na Steinitz in’n Westen to geiht. Koordinaten:52° 50′ N, 11° 11′ O
Joahrsau weer en Dörp, dat in de Neegd vun Soltwedel in Sassen-Anholt leeg. Joahrsau keem 1375 as Jarsowe toeerst in de Oorkunnen vör. Na 1945 leeg dat Dörp direkt an de Grenz twischen DDR un BRD. Joahrsau weer in de DDR, aver op dree Sieden, in’n Westen, Noorden un Oosten weer de BRD. An’n 1. Juli 1950 keem Joahrsau an de Gemeen Jeebel. Denn hebbt se 1952 veer Buurn dwangsutsiedelt, dat se beter de Grenz sekern kunnen. In’n März 1970 hebbt se denn dat Dörp kumplett plattmaakt. De Feldmark vun Joahrsau höört nu siet den 1. Januar 1963 to de Gemeen Riebau. Na Joahrsau gifft dat blot ene lüttje Straat, de vun Süden, vun Jeebel ut kummt. Koordinaten:52° 53′ N, 11° 17′ O
Dit Woort hett noch annere Bedüden: kiek dorför ünner Resch (Mehrdüdig Begreep). Resch (ריש) is de twintigste Bookstaav in't Hebrääsch Alphabet. As hebrääsche Tall hett he den Weert 200. De Oorsprung vun den Bookstaav is en stiliserten Kopp (in't modeern Hebrääsch: Rosch). Vun dissen aramääschen Bookstaav is ok dat greeksche Rho un dat latiensche R kamen. Dat hebrääsche Alphabet Aleph א · Beth ב · Gimel ג · Daleth ד · He ה · Waw ו · Zajin ז · Chet ח · Tet ט · Jod י · Kaph כ ך · Lamed ל · Mem מ ם · Nun נ ן · Samech ס · Ajin ע · Pe פ ף · Tzade צ ץ · Koph ק · Resch ר · Sin ש · Taw ת
Disse Artikel is man blots en Stubben. Du kannst Wikipedia helpen un em verbetern. Bangladesch is een Land in Asien. De Hööftstadt is Dhaka. Fröher hörr dat Land to Pakistan (genauer: Ostpakistan), is aber siet 26. März 1971 een eegenstännigen Staat. In dat Land leven 160 Millionen Inwahner (2015) un en Flach vun 147.570 km². Dat Land is düchtig arm. Wiels groot Flächen düchtig deep liggt und dree Flooten dordör loopt, kummt bi de Monsunregen in jeder Johr bannig völ Water tosommen. Denn steiht immer völ Land ünner Water und völ Lüüd un Deerten kommt to Dood. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern
'Ik heff mol een Hamborger Veermaster seihn is en plattdüütschen Shanty met bannig veel Strofen, ole un niege. En Deel is ok op Engelsch. Dat is en Arbeedsleed, dat fröher bi dat Optehn vun de Seils sungen worrn is. De Shanty is 1849 to de Tiet vun’n groten Goldruusch in Kalifornien opkamen. Ick heff mol een Hamborger Veermaster seihn, |: To my hooday!:| De Masten wiern scheep as den Schipper sien Been, To my hoo day, hoo day, ho - ho - ho - ho! |: Blow, boys, blow, for Californio, There's plenty of gold, so I am told, On the banks of Sacramento.:| Dat Deck weer vull Isen, vull Dreck un vull Smeer. |: To my hooday!:| „Rein Schipp“ weer den Oll'n sien scheunstes Pläseer. To my hoo day, hoo day, ho - ho - ho - ho! |: Blow, boys, blow, for Californio, There's plenty of gold, so I am told, On the banks of Sacramento.:| De Kombüs weer vull Lüüs, de Kajüt weer vull Schiet, |: To my hooday!:| De Beschüten, de leupen von sülvens all wiet. To my hoo day, hoo day, ho - ho - ho - ho! |: Blow, boys, blow, for Californio, There's
Magdalene Ehlers (* 19. August 1923 in Blomendal; † 10. November 2016 in Leessem) weer ene plattdüütsche Schrieversche ut Bremen. Ehlers weer 1923 in Blomendal boren un dor ok op Volksschool wesen. Later weer se in’t Raathuus vun Blomendal anstellt. 1991 is ehr eerst Book op Plattdüütsch rutkamen. Ehlers weer verheiraadt un harr ene Dochter. Se hett toletzt in en Inrichtung von de Stiftung Friedehorst leevt un is 2016 doodbleven. Ehlers is begroben op’n Karkhoff vun de Evangelisch-reformierten Karken Bremen-Blomendal. Wo schön lucht us de Morgensteern. Hauschild, Bremen 1991, ISBN 3926598468 Och wat is dat for en Freud. Hauschild, Bremen 1993, ISBN 3926598891 Minschen in Hus Blomendol. Hauschild, Bremen 1995, ISBN 3929902397 Immer wiedermoken. Hauschild, Bremen 1997, ISBN 3931785432 De Årnt is riek - wees saach o Hart. Hauschild, Bremen 2000, ISBN 3897570653 Nee Geschichten in Platt und Eine Straße verändert ihr Gesicht. Hauschild, Bremen 2003, ISBN 978-3-89757-188-4 Fröhlich geh’ ich durch den Tag. Hauschild, Bremen 2006, ISBN 978-3-89757-344-4 List vun plattdüütschen Schrieverschen Magdalene Ehlers in de Datenbank Die niederdeutsche Literatur (hoogdüütsch) Websteed vun Magdalene Ehlers (hoochdüütsch, plattdüütsch) Magdalene Ehlers in de Internet Movie Database Magdalene Ehlers Online - In Memoriam., afropen an' 11. April 2017.
Lorbaß weer ene plattdüütsche Musikgrupp ut Gelting in Angeln. Grünnt worrn is de Grupp 1987. Dat letzt Konzert weer 2009. Bi Lorbaß dorbi weren Inge Lorenzen (Gesang, Gitarr, Flööt), Eckhard Mielenz (Gesang, Mandola, Mandolien, Dreihlier, Knoppakkordeon, Bouzouki, Gitarr), Bernd Jochimsen (Gesang, Gitarr, Akkordeon, Steel-Drum, Schlitztrommel, Mundharmonika) un Nikolaus Lampasiak (Vigelien, Gesang, Bass, Flegenpatsch, Gitarr). De Naam Lorbaß kummt ut dat Oostpreußsche un bedüüdt Dögenix, Lümmel. In dat Oostpreußsche is dat ut dat Litausche kamen, vun liurbas (Dögenix). 2008 hett Lorbaß den Bad-Bemsen-Pries kregen. Wat schert mi all dat Snattersnack, LP, 1988, Egenverlag Keen Tiet, CD, LP, MC, 1991/1992, Egenverlag De Drüdde, CD 1997, Verlag the projekt Von Hebrohy nah Schrepperie, CD 2008 Websteed vun Lorbaß (hoochdüütsch)
Balthasar Rüssow (* 1536 in Revel; † 23. oder 24. November 1600 ok dor) weer en Chronisten vun Livland un Eestland. Rüssow is 1536 in Revel boren. He weer vun 1559 bet 1562 op Anraden vun sien Lehrer Bartholomäus Frölinck op de Akademie in dat pommersche Stettin bi Matthäus Wolff. Rüssow hett siene Studien mit en Magister afslaten. En Tiet weer he in Wittenbarg un Bremen, güng denn aver wedder na Revel as sien Vadder doodbleven is. 1563 is he Diakon worrn. Vun 1566 bet to sien Dood 1600 weer he lutherschen Pastoor vun de Hilliggeist-Kark in Revel. Rüssow weer dree Maal verheiraadt: toeerst mit Elsbet Ganander, denn mit Margarethe, de Dochter vun’n Bischop vun Revel, Johann Robert vun Geldern, un toletzt mit de Koopmannsdochter Anna Bade, ene Stiefdochter vun’n Raatsherrn un Börgermeester vun Revel, Hinrich vun Lohn. Rüssow is vör allen bekannt för siene Chronica der Provinz Lyfflandt. De Kröönk is toeerst 1578 in Rostock druckt worrn. De weer gau verköfft un 1584 keem en twete, verbeterte Oplaag rut. In de Kröönk beschrifft Rüssow de Geschicht vun Livland vun dat 13. bet to dat 16. Johrhunnert. De Kröönk is op Plattdüütsch schreven. Besünners dat Enn vun’n Sweertbröderorden un de
Gnadenlos Platt is ene plattdüütsche Rockband ut Vosshusen un Ümgegend. Grünnt worrn is de Grupp 1996. To de Grupp höört Hans-Peter „Arnzi“ Ahrens (Gesang) ok över den Nomen Peter Blamont bekannt, de ok de Idee to Gnadenlos Platt hatt hett, Andreas „Schmolli“ Schmoll (Akkordeon, Klaveer), Peter Florek (Gitarr, Gesang), Carsten Stüven (Bass, Gesang), Michael Muth (Slagtüüch, allerhand Klappertüüch) un Benjamin Albrecht (Piano, Orgel). Bet to sien Dood in’n September 2007 weer ok Rolf Köhler Maat vun de Band. Markus Fellenberg weer von 2004 bet 2010 an’t Slagtüüg dorbi, bet Michael Muth för em övernahmen hett. Peter Blamont leevt nu in Wien (Ööstriek), is dor as Schauspieler un Sänger ünnerwegens. Heuner op de Flucht. CD, 1997 Nich lang schnacken. CD, 2001 Alle Mann anne Ruder. CD, 2003 Nordische Nächte. CD, 2018 Diverse Singles: Helga Jorkitown ist das der Weg nach Buxtehude Spürst du schon den Atem vom HSV Gestern im Bett Platt is cool Websteed vun de Grupp (hoochdüütsch)
Timsen & Lui is ene noorddüütsche Musikgrupp ut Sleswig mit hooch- un plattdüütsche Texten. Grünnt worrn is de Grupp 2000. To de Grupp höört de beiden Bröder Klaus Hinrich (Lui) un Hans-Timm Hinrichsen (Timsen). Timsen weer vördem al bi de Band Timsen un sien Lüüd. FKK. CD, 2000 Dat mutt. CD, 2002 Am leevsten live. CD, 2003 Leeder vun de See. CD, 2007 Websteed vun de Grupp (hoochdüütsch)
Traudel Haas (* 3. September 1945 in Berlin aus Getraude Haas) is en düütsch Synchroonsnackerin un Schauspelerin. Haas hett hör Schaspeelutbilden an dat Max-Reinhardt-Seminar in Berlin makt un hett 10 Johr lang Theater speelt. Dornah hett se sück aber blots noch up de Synchroonisatschoon konzentreert, blots mal ünnerbraaken, för en Tiet, as se Schoolmeester weer. Se is de faste Stimm vun Kathleen Turner. Dorneben synchronisser se aber ok noch Ellen Barkin as ok Frances McDormand. Af un an trett se ok noch in Feernsehserien up as in Doppelter Einsatz, Aus heiterem Himmel oder Die Zwei. 1968: Mia Farrow in Rosemary’s Baby 1972: Diane Keaton in Play It Again, Sam 1982: Dat Eenhorn in The Last Unicorn 1983: Kim Basinger in Never Say Never Again 1984: Andie MacDowell in Greystoke: The Legend of Tarzan, Lord of the Apes 1984: Sigourney Weaver in Ghost Busters 1989: Kathleen Turner in The War of the Roses 1989: Mary Steenburgen in Parenthood 1990: Julia Louis-Dreyfus in Seinfeld 1990: Mary Steenburgen in Back to the Future Part III 1991: Kathy Bates in Fried Green Tomatoes 1996: Alice Krige in Star Trek: First Contact 1997: Sigourney Weaver in Snow White – A Tale of Terror 1999: Amy
De Puertorikaansche Unafhängigkeitspartei is ene Partei in Puerto Rico, de sik för de Unafhängigkeit vun dat Land vun de USA insetten deit. Sien Hööftquarteer hett de Partei in San Juan un de Vörsitter is Rubén Berríos Martínez. Se is blangen de twee groten Partein (Ne’e Fortschrittspartei un Demokraatsche Volkspartei) de drüdde Kraft in dat polietsche System vun Puerto Rico. In dat Repräsentantenhuus un in’n Senat sitt je een Afornten vun de Puertorikaansche Unafhängigkeitspartei. Se hett bi de letzten Wahlen 2004 knapp teihn Perzent vun de Stimmen kregen (bi de Listenplätz, bi de Direktkandidaten knapp fief Perzent). De Partei is Deel vun de Sozialistische Internatschonale. De Partei is an’n 20. Oktober 1946 vun Gilberto Concepción de Gracia grünnt worrn. Gracia weer untofreden mit de Demokraatsche Volkspartei, de sik för Autonomie un Unafhängigkeit insett harr, aver sik na Gracia sien Verscheel nich dull noog insetten dee. Websteed vun de Partei (spaansch, engelsch)
Disse Artikel is man blots en Stubben. Du kannst Wikipedia helpen un em verbetern. Indien is en Land in Asien. Dor leevt 1.293.057.000 Inwahners (2016) up 3.287.590 km². Dat sünd 333 Inwahners/km². Indien is dor dat söventgröttste Land up de Eer un dat Land mit de tweetmeisten Inwahners. Babenhen is Indien de gröttste Demokratie up de Eer. Indien is en Bundsrepublik. De Hööftstadt van Indien is Nee-Delhi. Dat Hööft vun den Staat is de Präsidentsche Pratibha Patil, de Baas vun de Regeerung is Manmohan Singh. Amtsspraken in ganz Indien sünd Engelsch un Hindi. Spraken, de in bestimmte Delen vun Indien as Amtsspraken gellen doot, sünd: Asamiya, Bengaalsch, Bodo, Dogri, Gujarati, Kannada, Kashmiri, Konkani, Maithili, Malayalam, Marathi, Meitei, Nepali, Oriya, Punjabi, Santali, Sanskrit, Sindhi, Tamilsch, Telugu, Urdu. Mumbai (fröher: Bombay) Delhi Bangalore Kalkutta Chennai Ahmedabad Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor
Aglaja Schmid (* 9. August 1926 in Scheibbs, Nedderöösterriek; † 16. Dezember 2003 in Wien) weer en öösterrieksch Schauspelerin un Synchroonsnackerin. De Elevin vun dat Max-Reinhardt-Seminar in Wien hett hör künstlerisch Heimat in de öösterrieksch Hööftstadt funnen. Hier hett se 1945 hör eerst Engagement an dat Theater in der Josefstadt kregen un hörr later völ Johren lang to dat Ensemble vun dat Wiener Borgtheater. Af un an gung se ok mal in dat Synchroonstudio. So hett se hör Kollegin Grace Kelly in Der Schwan un Die oberen Zehntausend de düütsch Stimm leht. Aglaja Schmid in de Internet Movie Database (engelsch) Aglaja Schmid in de Düütschen Synchroonkartei
Disse Artikel is man blots en Stubben. Du kannst Wikipedia helpen un em verbetern. De Kaspische See is en See in Eurasien. He is 386.400 km² groot un warrt traditschonell as Deel vun de Grenz twischen Europa un Asien ansehn. He liggt 28 Meter ünner den Meersspegel, is bet to 995 Meter deep un hett en Volumen vun 78.200 km³. To de wichtigsten Toströöm höört de Wolga, de Ural, de Kura un de Terek. Affleten deit narms wat. An de Küst vun dat Kaspische Meer doot de Länner Aserbaidschan, Kasachstan, Iran, Russland un Turkmenistan liggen. Kaspische See. Mehr Biller, Videos oder Audiodateien to’t Thema gifft dat bi Wikimedia Commons.
Fibrin (vun’t lat. fibra „Fees“) is en Protein, dat den aktiveerten un vernett’en „Kleevstoff“ vun’t plasmaatsch Bloodstollen, billt. Dat Fibrin warrt dör dat Inwirken vun dat Enzym Thrombin ut de fadenförmige lösliche un inaktive Vörstoop vun dat Protein billt, dat Fibrinogen nöömt warrt. Dat Fibrinogen is en Glykoprotein in’t Bloodplasma, dat in de Lebber produzeert warrt. Fibrin polymeriseert denn un billt en Nett, wat as Bloodrönnsel betekent warrt un Wunnen verstoppen deit. Tohopen mit de Bloodplattkens verslutt dat Fibrin de Wunnen.
Murdeira is en Oort op dat Eiland Sal in de Republiek Kap Verde. De Oort is noch bannig jung, as Murdeira eerst Mitt bit End vun de 2000er Johren för den opkamenden Tourismus boot worrn is. Liggen deit de Ferienwahnsteed ruchweg in de Mitt twüschen de Eilandhööftstadt Espargos un dat touristische Zentrum vun Santa Maria an de Küst vun de wiete Bucht Baía da Murdeira, wo ok de Naam vun afleidt is. För den Oort weer en Steed utsöcht, woneem de Küstenlien vun de langtogene Bucht noch mol en natürliche lütte Bucht as en Halfkrink opwiest. Dor binnen is dat Water vör den normalen Bülgenslag schuult, so dat sik disse lütte Bucht sünners good to’n Swemmen un Baden egent. Murdeira besteiht to’n groten Deel ut Regen vun Apartmenthüüs un Hotels. As Anbott för de Touristen gifft dat hier Restaurants un Bars. Wokeen in Murdeira wahnt, dröff ok ahn Betahlen dat grote Swemmbad nütten, wat in’n Oort boot worrn is. Dor gifft dat ok en Poolbar. Tennisplätz sünd för de tokamend Tiet plaant. De Baía da Murdeira is butendem as Seeschuulrebeet utwiest un riek an Fischoorden.
Orthosie (ok Jupiter XXXV) is en vun de lütten buteren Maanden vun den Planet Jupiter. Opdeckt weer Orthosie an’n 11. Dezember 2001 vun en Koppel vun US-amerikaanschen Astronomen ünner dat Regeer Scott S. Sheppard an de University of Hawaii. Nöömt is de Maand na Orthosie, en vun de Horen ut de greekschen Mythologie. De vörlöpige Beteken vun den Maand weer S/2001 J 9 De Maand kreist op en Ümloopbahn mit en middleren Afstand vun 20.720.000 km üm den Jupiter, woför ruchweg 622 Daag un 13,44 Stünnen nödig sünd. De Bahn vun Orthosie hett en Exzentrizität vun 0,2808 un is üm 145,921 ° gegen den Äquater vun den Jupiter neegt. De Bewegen vun den Maand warrt dorüm as retrograad ansehn, dat bedüüt, dat sik de Maand gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is meist liekers as ok de Bahnen vun annere Maanden. De warrt dorüm tohopenfaat to de Ananke-Grupp, nöömt na den gröttsten Maand dorvun. De Maand is mit en middleren Dörmeter vun jüst mol 2 km en vun de ganz lütten Maanden. De Böverflach vun Orthosie wiest en Albedo vun blots 0,04 op – dat heet, dat blots
Johann Kittel (* 1519 in Jüterbog; † 1590 in Danzig) weer en Theologen un Perfesser in Rostock. Kittel is 1519 in Jüterbog boren un hett in Wittenberg studeert. 1539 hett he dor sien Baccalaureus in Philosophie maakt. Vun 1550 af an weer he Pastoor in Brannenborg. In’n November 1560 hett em de Stadt Rostock as Superintendent un as Perfesser för Theologie an de Universität Rostock beropen. De Stadt weer so’n beten in Striet mit Hertog Ulrich, ’keen de Superintendenten beropen dröff. Rostock harr vörher al Johann Draconites beropen, den se aver ok nich dörsetten kunnen. Kittel schull nu toeerst mit Simon Pauli un David Chyträus tohoop sien Dokter maken un denn 1561 dat Amt övernehmen. Sien Dokter hett he an’n 15. April 1561 vun de Perfessers Georg Venetus un Jakob Runge kregen. As Superintendent hett he aver glieks Arger kregen. He weer na Lünborg op en Konvent reist un harr dor in’n Namen vun Rostock spraken, ofschoonst he sik nich mit de annern Predigers vun Rostock afsnackt un keen Vullmacht harr. Al 1562 hett he sien Amt dör de Querelen twischen Stadtraat un Hertog wedder opgeven müsst. He güng denn na Lübben (Spreewald) un weer dor bet 1566 Offizial. Vun